               EURÓPAI BIZOTTSÁG
            Brüsszel, 2020.9.21.
            COM(2020) 585 final
            2020/0272(NLE)
            Javaslat
            A TANÁCS HATÁROZATA
            az Európai Unió által a Vámigazgatások Világszervezete (WCO) Harmonizált Rendszer Bizottságának 66. ülésén az áruosztályozási vélemények, besorolási határozatok, a Harmonizált Rendszer Magyarázatának módosításai, illetve a Harmonizált Rendszer értelmezésére vonatkozó egyéb tanácsok, valamint a Harmonizált Rendszernek a Harmonizált Áruleíró és Kódrendszerről szóló nemzetközi egyezmény szerinti egységes értelmezését biztosító ajánlások tervezett elfogadásával kapcsolatban képviselendő álláspontról

               INDOKOLÁS

               1.A javaslat tárgya

               E javaslat kiegészíti az Unió által a Vámigazgatások Világszervezete Harmonizált Rendszer Bizottságának (HR Bizottság) 2020 szeptemberében tartandó 66. ülésén képviselendő álláspont meghatározásáról szóló, a Tanácshoz 2020. augusztus 21-én benyújtott határozattervezetet (COM(2020) 427).

               2.A javaslat háttere

               2.1.Nemzetközi egyezmény a Harmonizált Áruleíró és Kódrendszerről

               A Harmonizált Áruleíró és Kódrendszerről szóló nemzetközi egyezmény (a továbbiakban: a HR-egyezmény) célja a nemzetközi kereskedelmi eljárások egyszerűsítése, valamint elsősorban a nemzetközi kereskedelemre vonatkozó statisztikák gyűjtése, összehasonlítása és elemzése. A HR-egyezmény mellékletként magában foglalja a Harmonizált Rendszer szerinti nómenklatúrát (a továbbiakban: HR-nómenklatúra), amely nemzetközi szinten harmonizált rendszerként lehetővé teszi a részt vevő országok számára, hogy vámügyi célokból közös alapokon osztályozzák a kereskedelemben részt vevő árukat. A HR-nómenklatúra tartalmazza az áruk megnevezését vámtarifaszámok és vámtarifaalszámok szerint, valamint az ezekhez tartozó, hatjegyű kódokból álló rendszeren alapuló számkódot. A HR-nómenklatúrát ötévenként felülvizsgálják
                  1
               . Világszerte több mint 190 közigazgatás alkalmazza; következésképpen a világon kereskedelmi forgalomban lévő áruk több mint 98 %-át eszerint sorolják be.

               A HR-egyezmény 1988. január 1-jén lépett hatályba.

               Az Európai Unió és valamennyi tagállama részes fele a HR-egyezménynek
                  2
               .

               2.2.A Vámigazgatások Világszervezete

               A Vámigazgatások Világszervezete (a továbbiakban: WCO) 1952-ben alakult meg Vámegyüttműködési Tanács néven. E független kormányközi szerv célja a vámigazgatási szervek hatékonyságának és eredményességének javítása. A szervezet jelenleg 183 vámigazgatást képvisel a világ minden részéről. A WCO irányító szerve a tanács. Az Unió a Vámegyüttműködési Tanács létrehozásáról szóló egyezmény módosításának hatálybalépéséig ideiglenesen hasonló jogokkal és kötelezettségekkel rendelkezik a WCO-ban, mint amelyek a WCO-tagsághoz kapcsolódnak.

               A WCO irányító szerve a WCO tanácsa, melynek munkáját céljainak elérése érdekében a titkárság, továbbá számos technikai és tanácsadó bizottság segíti szaktudásával.

               A Harmonizált Rendszer Bizottság (a továbbiakban: HR Bizottság) a HR-egyezményhez kapcsolódó előkészítő munkálatokért felelős technikai bizottság. A HR Bizottság legfontosabb feladatai a következők:

               ·magyarázatok, áruosztályozási vélemények vagy egyéb tanácsok kidolgozása iránymutatásként a Harmonizált Rendszer értelmezéséhez, valamint a Harmonizált Rendszerrel kapcsolatos olyan egyéb funkciók gyakorlása, amelyeket a WCO tanácsa vagy a szerződő felek szükségesnek ítélnek;

               ·a Harmonizált Rendszer jogi szövegeinek egységes értelmezését és alkalmazását biztosító ajánlások készítése, ideértve a szerződő felek között az áruosztályozással kapcsolatban felmerült viták rendezését is, ezzel is egyszerűsítve a kereskedelmi eljárásokat;

               ·javaslattétel a Harmonizált Rendszer módosítására és frissítésére annak érdekében, hogy az figyelembe vegye a technológiai fejlődést és a kereskedelem szerkezetében bekövetkezett változásokat, valamint a Harmonizált Rendszer felhasználóinak egyéb igényeit;

               ·a Harmonizált Rendszer széles körű alkalmazásának előmozdítása, valamint a Harmonizált Rendszerrel kapcsolatos általános és szakpolitikai kérdések megvizsgálása.

               Az Unió és a tagállamok együttesen egyetlen szavazattal rendelkeznek a HR Bizottságban. A HR Bizottság az e kerethatározat hatálya alá tartozó ügyekre vonatkozó határozatait egyszerű többséggel hozza meg.

               A HR-egyezmény 8. cikkének (2) bekezdése értelmében azokat a magyarázatokat és áruosztályozási véleményeket, a Harmonizált Rendszer értelmezésére vonatkozó azon egyéb tanácsokat, valamint azokat, a Harmonizált Rendszer egységes értelmezését és alkalmazását biztosító ajánlásokat, amelyeket a HR Bizottság ülésén fogalmaztak meg, a WCO tanácsa által jóváhagyottnak kell tekinteni, kivéve, ha az azokat elfogadó ülés berekesztésének hónapjától számított két hónapon belül a HR-egyezmény valamely szerződő fele a WCO főtitkárát arról értesíti, hogy kéri a kérdésnek a WCO tanácsa elé terjesztését.

               2.3.A tervezett jogi aktusok

               A HR-egyezmény 6. cikkének (2) bekezdésével összhangban a HR Bizottság rendszerint évente kétszer ülésezik. A gyakorlatban a HR Bizottság üléseire márciusban és szeptemberben kerül sor.

               A javasolt határozat a következő – a WCO tanácsának hallgatólagos beleegyezési eljárással történő jóváhagyásától függő –, a HR Bizottság által megvizsgált és ideiglenesen elfogadott jogi aktusokra vonatkozik:

               a)a HR-nómenklatúra megjegyzéseinek, vámtarifaszámainak és alszámainak értelmezését pontosító magyarázat;

               b)a HR Bizottság által az egyes termékek besorolásával kapcsolatban hozott határozatokat tükröző áruosztályozási vélemények;

               c)az áruk HR-nómenklatúrába történő besorolására vonatkozó egyéb tanácsok és ajánlások, például a HR Bizottság által elfogadott besorolási határozatok vagy egyéb iránymutatások.

               Az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendelet
                  3
                34. cikke (7) bekezdése a) pontjának iii. alpontjával összhangban a tagállamok vámhatóságainak vissza kell vonniuk a kötelező érvényű tarifális felvilágosításra vonatkozó határozataikat (KTF-határozatok), ha azok egy besorolási határozatból, áruosztályozási véleményből vagy a HR-nómenklatúra magyarázatának módosításaiból eredően már nem egyeztethetők össze a HR-nómenklatúra értelmezésével, a Bizottság közleményének az Európai Unió Hivatalos Lapja „C” sorozatában való közzétételének időpontjától kezdődő hatállyal.

               3.Az Unió által képviselendő álláspont

               3.1.Az uniós álláspontok előkészítésének és elfogadásának gyakorlati korlátai

               A WCO HR Bizottsága évente kétszer tartott ülésein áruosztályozási véleményeket, besorolási határozatokat, a Harmonizált Rendszer Magyarázatának (HRM) módosításait, illetve a Harmonizált Rendszer értelmezésére vonatkozó egyéb tanácsokat és ajánlásokat fogad el a HR-egyezmény szerinti Harmonizált Rendszer egységes értelmezésének biztosítása érdekében.

               Gyakorlati szempontból általában nincs elegendő idő arra, hogy az Unió a HR Bizottság minden egyes ülése előtt hivatalosan állást foglaljon az EUMSZ 218. cikkének (9) bekezdése alapján. A Bizottság ezért az Unió által a Vámigazgatások Világszervezetében a Harmonizált Rendszer kérdéseivel kapcsolatban képviselendő álláspontról szóló tanácsi kerethatározatra irányuló javaslatot
                  4
                nyújtott be, amely jelenleg a Tanács döntésére vár.

               A Covid19-járványra tekintettel ugyanakkor a WCO titkársága arról tájékoztatta a Bizottságot, hogy a 2020. szeptemberi ülésre online írásbeli megbeszélések formájában kerül sor.

               Annak ellenére, hogy az ülés napirendje még nem állt rendelkezésre, és a megbeszélések felépítése és formája sem ismert, arra lehetett számítani, hogy a WCO által a világméretű járványhelyzet miatt törölt előző ülés (HSC/65 – 2020. március) napirendjén szereplő pontokat nagy valószínűséggel felveszik a szeptemberi ülés napirendjére. E célból elkészült az első tanácsi határozattervezet, amelyet megküldtek a Tanácsnak (COM(2020) 427).

               A WCO átszervezte a HR Bizottság ülésének időpontját és napirendjét, így az ülésre virtuális formában szeptember 28. és október 30. között kerül sor, és azon elsősorban a felülvizsgálattal foglalkozó albizottság augusztus 21-én lezárult virtuális munkájáról, valamint a Tanácsnak elküldött első határozattervezetben már szereplő egyes pontokról lesz szó, míg az első határozattervezetben szereplő összes többi napirendi pontot a HR Bizottság következő ülésére halasztják. Tekintettel azon napirendi pontok számára, amelyekről a HR Bizottságnak ezen az ülésen határozatot kell hoznia, valamint azok kötelező joghatására az uniós jog tekintetében, a Bizottság úgy ítéli meg, hogy szükség van egy, az EUMSZ 218. cikkének (9) bekezdése szerinti második tanácsi határozatra, amely kiegészíti az elsőt, és meghatározza az Unió álláspontját azon napirendi pontok tekintetében, amelyekről HR Bizottságnak határoznia kell (pl. magyarázatok, a Harmonizált Rendszer értelmezésére vonatkozó iránymutatás vagy egyéb tanácsok).

               3.2.A javaslat célja és tartalma

               A HR Bizottság által kidolgozott, szóban forgó határozatok meghatározó módon befolyásolják majd az uniós szabályozás, nevezetesen a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet és az ahhoz csatolt Kombinált Nómenklatúra (KN) tartalmát. A besorolási határozatokat, áruosztályozási véleményeket, illetve a Kombinált Nómenklatúra Magyarázatának módosításait az áruk KN szerinti osztályozására vonatkozó bizottsági végrehajtási rendeletekben meghatározott osztályozások alátámasztására, a Kombinált Nómenklatúra Magyarázatában és a tagállami vámhatóságok által kibocsátott besorolási határozatokban használják. A tagállami vámhatóságok kötelesek visszavonni besorolási határozataikat, amennyiben azok – az említett besorolási határozatokból és áruosztályozási véleményekből, vagy a HR Magyarázat említett módosításaiból eredően – már nem egyeztethetők össze a HR-nómenklatúra értelmezésével.

               Ezért helyénvaló, hogy az Unió által a WCO-ban képviselendő álláspontot az EUMSZ 218. cikke (9) bekezdésének megfelelően a Bizottság javaslata alapján elfogadott tanácsi határozat határozza meg.

               A szóban forgó álláspontok kialakítását a HR-egyezményben meghatározott általános szempontok (a HR értelmezésére vonatkozó általános szabályok), valamint az áruk objektív jellemzői és tulajdonságai vezérelték.

               A javasolt álláspont célja, hogy kifejezze az Unió álláspontját az áruknak a HR-nómenklatúra szerinti osztályozásával kapcsolatban. Ezenkívül állást kíván foglalni a HR Bizottság által kidolgozott áruosztályozási véleményekkel és HR Magyarázattal kapcsolatban.

               A vámügyi szakértői csoport keretében 2020. szeptember 2. és 7. között konzultációra került sor a tagállamok technikai szakértőivel. A vámügyi szakértői csoport következtetései összhangban állnak a javasolt álláspontokkal, amelyeket a tanácsi határozatra irányuló javaslattervezet melléklete ismertet.

               A javasolt uniós álláspont összhangban áll továbbá az áruknak a behozatalkor objektív jellemzőik és tulajdonságaik alapján történő osztályba sorolása tekintetében kialakított vámügyi szakpolitikával és az Európai Unió Bíróságának vonatkozó esetjogával is.

               A javasolt álláspont szükséges ahhoz, hogy az EU állást foglalhasson a HR Bizottság következő ülésén.

               4.Jogalap

               4.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  5
               .

               Ezért az Unió által a WCO-ban a Harmonizált Rendszernek a HR-egyezmény szerinti értelmezéséhez iránymutatásként szolgáló magyarázatok, áruosztályozási vélemények vagy egyéb tanácsok elfogadásával kapcsolatban képviselendő álláspont meghatározásáról szóló javasolt határozat eljárási jogalapja az EUMSZ 218. cikkének (9) bekezdése.

               4.2.A jelen esetre történő alkalmazás

               A HR Bizottságot és a WCO tanácsát megállapodás, nevezetesen a Harmonizált Áruleíró és Kódrendszerről szóló nemzetközi egyezmény hozta létre.

               A HR Bizottság által kidolgozandó jogi aktusok joghatással bíró jogi aktusok. Miután a WCO tanácsa a tervezett jogi aktust jóváhagyta, az meghatározó módon befolyásolja uniós szabályozás tartalmát, nevezetesen: a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet 1. mellékletét. Ennek oka, hogy az Uniós Vámkódex
                  6
                34. cikke (7) bekezdése a) pontjának iii. alpontja kimondja, hogy „ a vámhatóságoknak vissza kell vonniuk a KTF-határozatokat
                  7
               , ha azok már nem egyeztethetők össze az [...] értelmezésével, az alábbiak [...] következtében: a [HR Bizottság] által elfogadott, a Harmonizált Áruleíró és Kódrendszer Nómenklatúra Magyarázatának módosítása, vagy valamely besorolási határozat vagy vélemény [...];”. Továbbá a HR Bizottság által kidolgozott, említett határozatokat (a besorolási határozatokat, áruosztályozási véleményeket, illetve a Kombinált Nómenklatúra Magyarázatának módosításait) az áruk Kombinált Nómenklatúra (KN) szerinti osztályozásra vonatkozó bizottsági végrehajtási rendeletekben meghatározott áruosztályozások alátámasztására, a KN Magyarázatában és a tagállami vámhatóságok által kibocsátott besorolási határozatokban használják. A tervezett jogi aktus nem egészíti ki és nem is módosítja a megállapodás intézményi keretét.

               Ezért a javasolt határozat eljárási jogalapja az EUMSZ 218. cikkének (9) bekezdése.

               4.3.Anyagi jogalap

               4.3.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen anyagi jogalapra, azaz az elsődleges, illetve döntő jellegű célkitűzés vagy összetevő által megkövetelt anyagi jogalapra kell alapítani.

               4.3.2.A jelen esetre történő alkalmazás

               A tervezett jogi aktus elsődleges célkitűzése és tartalma a Közös Vámtarifához kapcsolódik, ezért a javasolt határozat anyagi jogalapja az EUMSZ 31. cikke, 43. cikkének (2) bekezdése és 207. cikkének (4) bekezdése.

               4.4.Következtetés

               A javasolt határozat jogalapja ezért az EUMSZ 31. cikke, 43. cikkének (2) bekezdése és 207. cikkének (4) bekezdése, összefüggésben az EUMSZ 218. cikkének (9) bekezdésével.

               5.Költségvetési vonzatok

               A javaslat nincs hatással az uniós költségvetésre.

               6.A tervezett jogi aktus kihirdetése

               Tárgytalan.

               2020/0272 (NLE)

               Javaslat

               A TANÁCS HATÁROZATA

               az Európai Unió által a Vámigazgatások Világszervezete (WCO) Harmonizált Rendszer Bizottságának 66. ülésén az áruosztályozási vélemények, besorolási határozatok, a Harmonizált Rendszer Magyarázatának módosításai, illetve a Harmonizált Rendszer értelmezésére vonatkozó egyéb tanácsok, valamint a Harmonizált Rendszernek a Harmonizált Áruleíró és Kódrendszerről szóló nemzetközi egyezmény szerinti egységes értelmezését biztosító ajánlások tervezett elfogadásával kapcsolatban képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 31. cikkére, 43. cikke (2) bekezdésére, valamint 207. cikke (4) bekezdésének első albekezdésére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)A 87/369/EGK tanácsi határozattal
                  8
                az Unió jóváhagyta a Harmonizált Áruleíró és Kódrendszerről szóló nemzetközi egyezményt és annak módosító jegyzőkönyvét
                  9
                (a továbbiakban: HR-egyezmény), amely létrehozta a Harmonizált Rendszer Bizottságát (a továbbiakban: HR Bizottság).

               (2)A HR‑egyezmény 7. cikke (1) bekezdésének b) és c) pontja értelmében a HR Bizottság feladata többek között a magyarázatok, az áruosztályozási vélemények, a Harmonizált Rendszer értelmezésére vonatkozó egyéb tanácsok, valamint a Harmonizált Rendszer egységes értelmezését és alkalmazását biztosító ajánlások elkészítése.

               (3)A HR Bizottság várhatóan szeptemberi ülésén dönt bizonyos áruosztályozási véleményekről, besorolási határozatokról, a HR Magyarázat módosításairól, illetve a HR értelmezésére vonatkozó egyéb tanácsokról, valamint a Harmonizált Rendszernek a Harmonizált Áruleíró és Kódrendszerről szóló nemzetközi egyezmény szerinti egységes értelmezését biztosító ajánlásokról.

               (4)Fontos emlékeztetni arra, hogy az Európai Unió Bíróságának állandó ítélkezési gyakorlata szerint a jogbiztonság és a könnyebb ellenőrzés érdekében az áruk vámügyi célú osztályba sorolásakor általában azokat az objektív jellemzőket és tulajdonságokat kell döntő jelentőségű kritériumnak tekinteni, amelyeket a vámnómenklatúra vonatkozó vámtarifaszámának, valamint a vonatkozó áruosztályokhoz és árucsoportokhoz fűzött megjegyzéseknek a szövege meghatároz.

               (5)Tekintettel az áruosztályozási véleményekre, a besorolási határozatokra, a HR Magyarázatának módosításaira vagy a Harmonizált Rendszer értelmezésére vonatkozó egyéb tanácsokra, valamint a Harmonizált Rendszernek a Harmonizált Áruleíró és Kódrendszerről szóló egyezmény szerinti egységes értelmezésének biztosítása érdekében tett ajánlásokra, helyénvaló meghatározni az Unió által képviselendő álláspontot, mivel elfogadásukat követően az áruosztályozási vélemények, egyes besorolási határozatok és a HR Magyarázatának módosításai a 2013. október 9-i 952/2013/EU európai parlamenti és tanácsi rendelet 34. cikke (7) bekezdése a) pontja iii. alpontjának megfelelően közzétételre kerülnek a Bizottság közleményében, és valamennyi tagállamban alkalmazandók lesznek. Az álláspont kinyilvánítására a HR Bizottságban kerül sor,

               ELFOGADTA EZT A HATÁROZATOT:

               1. cikk

               Az Unió által a Vámigazgatások Világszervezete Harmonizált Rendszer Bizottságának 66. ülésén a magyarázatok, áruosztályozási vélemények, illetve a Harmonizált Rendszer értelmezésére vonatkozó egyéb tanácsok, valamint a Harmonizált Rendszernek a HR-egyezmény szerinti egységes értelmezését és alkalmazását biztosító ajánlások jóváhagyásával kapcsolatban képviselendő álláspontot a melléklet tartalmazza.

               2. cikk

               Az 1. cikkben említett álláspontot érintő kisebb technikai változtatásokról az Unió képviselői a Tanács további határozata nélkül is megállapodhatnak.

               3. cikk

               Ennek a határozatnak a Bizottság a címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        1988. évi bevezetése óta a HR-nómenklatúrát öt alkalommal vizsgálták felül. A felülvizsgált változatok 1996-ban, 2002-ben, 2007-ben, 2012-ben és 2017-ben léptek hatályba. A hatodik felülvizsgált változat 2022-ben fog hatályba lépni.

                     (2)

                        A Tanács 87/369/EGK határozata (1987. április 7.) az összehangolt áruleíró és kódrendszerről szóló nemzetközi egyezmény és az azt módosító jegyzőkönyv megkötéséről (HL L 198., 1987.7.20., 1. o.).

                     (3)

                        HL L 269., 2013.10.10., 1. o.

                     (4)

                        COM(2020) 196

                     (5)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (6)

                        Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1. o.).

                     (7)

                        Kötelező érvényű tarifális felvilágosítás: a gazdálkodók számára a vámigazgatási szervek által hozott előzetes besorolási határozatok, melyek célja, hogy jogbiztonságot biztosítsanak a behozatal vagy kivitel tárgyát képező árukra alkalmazandó besorolás és tarifális elbánás tekintetében.

                     (8)

                        A Tanács 87/369/EGK határozata (1987. április 7.) az összehangolt áruleíró és kódrendszerről szóló nemzetközi egyezmény és az azt módosító jegyzőkönyv megkötéséről (

                     HL L 198., 1987.7.20., 1. o.

                  ).

                     (9)

                        HL L 198., 1987.7.20., 3. o.

    ---documentbreak---

               EURÓPAI BIZOTTSÁG
            Brüsszel, 2020.9.21.
            COM(2020) 585 final
            MELLÉKLET
            a következőhöz:
            JavaslatA TANÁCS HATÁROZATA
            az Európai Unió által a Vámigazgatások Világszervezete (WCO) Harmonizált Rendszer Bizottságának 66. ülésén az áruosztályozási vélemények, besorolási határozatok, a Harmonizált Rendszer Magyarázatának módosításai, illetve a Harmonizált Rendszer értelmezésére vonatkozó egyéb tanácsok, valamint a Harmonizált Rendszernek a Harmonizált Áruleíró és Kódrendszerről szóló nemzetközi egyezmény szerinti egységes értelmezését biztosító ajánlások tervezett elfogadásával kapcsolatban képviselendő álláspontról

               MELLÉKLET

               Ez a melléklet kiegészíti a ... tanácsi határozat mellékletét.

               II.2. Megfelelési táblázatok kidolgozása a Harmonizált Rendszer 2017. és 2022. évi változata között (NC2704, NC2749 és NC2753 jelzetű dokumentumok)

               A 4407.13 és a 4407.14 alszámokra (S-P-F [lucfenyő, fenyő és fenyő] és Hem-fir [hemlokfenyő és jegenyefenyő] vegyesen) vonatkozó megfelelési táblázat tekintetében az Unió támogatja a WCO titkársága által az NC2753 jelzetű dokumentum 20. bekezdésében javasolt megfeleléseket.

               A 4418.83 alszámra („I” keresztmetszetű gerenda) vonatkozó megfelelési táblázat tekintetében az Unió támogatja a Japán által az NC2753 jelzetű dokumentum 14. bekezdésében javasolt megfeleléseket.

               A 7019.71 alszámra (üvegrost fátyol/vékony lap) vonatkozó megfelelési táblázatot illetően az Unió megjegyzi, hogy az egyetlen átvezetés a HR 2017. évi változatának 7019.32 alszáma alól történne.

               A 8462.62 és a 8462.63 alszámokra (kovácsológépek) vonatkozó megfelelési táblázatot illetően az Unió támogatja a HR 2017. évi változatában említett, átvezetésre javasolt valamennyi alszám megtartását, beleértve a szögletes zárójelben szereplő alszámokat is.

               A 8519.81 alszámra (telefonüzenet-rögzítők) vonatkozó megfelelési táblázat tekintetében az Unió támogatja a WCO titkárságának az NC2704 jelzetű dokumentum 26. bekezdésében foglalt javaslatát.

               A 8539.51 alszámra (LED) vonatkozó megfelelési táblázat tekintetében az Unió támogatja a WCO titkárságának ugyanezen dokumentum 24. bekezdésében foglalt következtetését.

               Az új 8541.51 alszámra (félvezetőalapú átalakítók) vonatkozó megfelelési táblázatot illetően az Unió megjegyzi, hogy nincs bizonyíték arra, hogy a HR 2017. évi változata külön sorolt volna be alkatrészeket. Ezért nincs szükség további átvezetésekre.

               A 88.06 vámtarifaszámra (pilóta nélküli légi jármű) vonatkozó megfelelési táblázat tekintetében az Unió támogatja az NC2704 jelzetű dokumentum 25. bekezdésében említett i. lehetőséget.

               Végezetül az Unió támogatja néhány szerkesztési hiba kijavítását az I. és a II. megfelelési táblázat tervezetében, az NC2753 jelzetű dokumentum mellékletében foglaltak szerint.

               III.4.
                     Egyes numizmatikai jelentőségű gyűjtemények és gyűjteménydarabok (certain collections and collectors’ pieces of numismatic interest) besorolása a 2022-ben kiadni tervezett Harmonizált Rendszerben (a titkárság kérésére) (NC2711 és NC2754 jelzetű dokumentumok)

               Az Unió a három terméket a HR 2022-es változatának új 9705.31 alszáma alá sorolná be. Az Unió tudomásul veszi, hogy Kanada és a WCO titkársága egyaránt támogatja az Unió azon javaslatát, hogy a 97.05 vámtarifaszámra vonatkozó HR-magyarázat új A. része (4) pontjának második bekezdéséből töröljék a „kereskedelemben általánosan régiként ismert” vagy „régi érmék” (coins generally known in the trade as ‘ancients’ or ‘ancient coins’) megjelölést.

               III.5.
                     A 3D nyomtatók patronjainak (cartridges for 3D printers) besorolása a 2022-ben kiadni tervezett Harmonizált Rendszerbe (a titkárság kérésére) (NC2712 és NC2755 jelzetű dokumentumok)

               Az Unió támogatja a HRM módosítására irányuló javaslatot, amely előírja, hogy az elektronikus alkatrészekkel vagy mechanikus szerkezetekkel ellátott 3D nyomtatópatronokat (3D printer cartridges with electronic components or mechanical mechanisms) a 3D nyomtatók részeiként kell besorolni.

               Az Unió az NC2712 és az NC2755 jelzetű dokumentumban szereplő termékeket a HR 2022. évi verziójában a 84.85 vtsz. alá sorolná be a 3D nyomtatók részeként, figyelembe véve a 3D nyomtatóhoz való csatlakoztatáshoz szükséges elektronikus alkatrészek meglétét.

               III.7.
                     Jelentés a Harmonizált Rendszer felülvizsgálatával foglalkozó albizottság 57. üléséről (NR1434 jelzetű dokumentum)

               III.8.
                     Határozathozatalra váró kérdések (NC2709 jelzetű dokumentum)

               a)C/4. és D/8. melléklet – A Magyarázat módosításai (HR-2022) (VI. Áruosztály)

               b)C/5., D/9. és D/22. melléklet – A Magyarázat módosításai (HR-2022) (VII. Áruosztály)

               c)C/8. és D/12. melléklet – A Magyarázatnak a 16. cikk szerinti, 2019. június 28-i ajánlásból következő módosításai (XIII. Áruosztály)

               d)C/13. és D/17. melléklet – A Magyarázatnak a 16. cikk szerinti, 2019. június 28-i ajánlásból következő módosításai (XX. Áruosztály)

               e)C/14. és D/18. melléklet – A Magyarázat lehetséges módosításai bizonyos vidámparki berendezések (amusement park equipment) tekintetében (az Egyesült Államok javaslata)

               Az Unió a dokumentumokban szereplő valamennyi javasolt módosítást elfogadja.

               f)C/1. és D/5. melléklet – A 15.09 vtsz.-hoz tartozó Magyarázat lehetséges módosításai az egyéb szűz olívaolajok (other virgin olive oils) tekintetében, és a 15.15 vtsz. lehetséges módosításai a mikrobiális zsírok és olajok példái (examples of microbial fats and oils) tekintetében

               A 15.09 vámtarifaszámhoz tartozó HRM tekintetében az Unió támogatja az uniós javaslatot (2. lehetőség) és az új kanadai javaslatot (3. lehetőség). A D.2. pontban az Unió támogatja az „és/vagy” helyett a „vagy” (2. lehetőség) használatát.

               A 15.15 vámtarifaszámhoz tartozó HRM tekintetében az Unió támogatja az „egysejtű szervezet” (single cell organism) kifejezés használatát (1. lehetőség), valamint az „és/vagy” helyett a „vagy” kifejezés használatát (2. lehetőség). Az a) és a b) példában az Unió támogatja a „származik” (obtained from) kifejezés használatát (2. lehetőség).

               g)C/3. és D/7. melléklet – A 30.06 vtsz. alá tartozó „placebók” (placebos) és „kettős vak klinikai vizsgálati készletek” (double-blinded clinical trial kits) tekintetében a Magyarázat lehetséges módosításai (Ausztrália kérelme)

               A következő mondatot illetően: „Az e vtsz. alá tartozó placebók magukban foglalják a [kontroll oltóanyagokat] [a vizsgálati oltóanyagokat] [a kontrollanyagként használt oltóanyagokat és] [az elismert klinikai vizsgálatokban való felhasználásra engedélyezett oltóanyagokat] is” (The placebos of this heading also include [control vaccines] [controlled vaccines] [vaccines which are used as control substances and] that have been licensed for use in recognized clinical trials.) az Unió nem támogatja, hogy ezt a mondatot felvegyék a 30.06 vtsz.-hoz tartozó HRM (12) pontjának szövegébe, mivel nem egyértelmű, hogy milyen típusú anyagokat ír le. Amennyiben az egyezmény többi szerződő fele a felvétel mellett dönt, az Unió „a kontrollanyagként használt oltóanyagok” (3. lehetőség), vagy ha rugalmasságra van szükség, a „kontroll oltóanyagok” (1. lehetőség) kifejezések használatát támogatja.

               Az „[A vizsgálandó hatóanyagok közé tartozhatnak a [terápiás vagy megelőzési célú] növényi gyógyszerek is.]” (Active ingredients to be trialled can include herbal medicinal products [for therapeutic or prophylactic uses].) mondatnak a szövegbe történő felvételét illetően az Unió rugalmas, de nem támogathatja a példáknak az Egyesült Államok delegációja által javasolt nyílt listáját.

               h)C/6. és D/10. melléklet – A Magyarázatnak a 16. cikk szerinti, 2019. június 28-i ajánlásból következő módosításai (IX. Áruosztály)

               Az Unió támogatja azt a javaslatot, hogy a 4412.41, a 4412.42 és a 4412.49 alszámokat Alszámos magyarázattal egészítsék ki. Az Unió kéri a javasolt szöveg további elemzését és javítását annak érdekében, hogy összhangba kerüljön a jelenlegi uniós osztályozási gyakorlatokkal (például a furnérok vágásiránya (orientation of the veneers)).

               i)C/7. és D/11. melléklet – A Magyarázatnak a 16. cikk szerinti, 2019. június 28-i ajánlásból következő módosításai (XI. és XII. Áruosztály)

               Az Unió támogatja, hogy az elektronikai textilek (electronic textiles) példáinak listája kiegészüljön a paraszeizmikus falborítással (paraseismic wall covering) és a geotextíliákkal (geotextiles). A geotextíliákra vonatkozó szövegben az Unió támogatja a „szálakból készült vagy legalább a szálakba teljes mértékben integrált érzékelő” (a sensor made of fibres or at least being fully integrated in the fibres) szöveget (2. lehetőség), amint azt az Unió korábban javasolta.

               Az Unió támogatja a felülvizsgálattal foglalkozó albizottság által jóváhagyott szövegek ideiglenes elfogadását.

               j)C/12. és D/16. melléklet – A Magyarázatnak a 16. cikk szerinti, 2019. június 28-i ajánlásból következő módosításai (XVII. Áruosztály)

               Az Unió támogatja az állandóan beépített kamerákra (permanently integrated cameras) vonatkozó hivatkozás hozzáadását a 88.06 vámtarifaszámhoz tartozó HRM 3. bekezdéséhez, feltéve, hogy a 85.25 vtsz. alá tartozó, beépített kamerával rendelkező drónok (drone with an integrated camera) besorolásáról szóló áruosztályozási véleményt felülvizsgálják és hozzáigazítják a HR 2022. évi változatához és a vonatkozó HRM-hez.

               A 88.06 vámtarifaszámhoz tartozó HRM 4. bekezdésével kapcsolatban az Unió az Unió által bevezetett további technikai kritériumokkal támogatja Kína javaslatát (második lehetőség).

               k)C/15. és D/19. melléklet – A 97. Árucsoporthoz tartozó Magyarázatok lehetséges módosítása egyes kulturális cikkek (certain cultural articles) tekintetében (az Egyesült Államok javaslata)

               Az Unió nem támogatja a példaként említett tételek listáját, mivel ezek nagyon konkrétak és a 9705.10 alszám alá sorolandó árucikkek körének magyarázatára korlátozódnak.

               Az Unió megjegyzi továbbá, hogy a rendelkezésre bocsátott fogalommeghatározások és példák nem tisztáznák, hogyan kell besorolni például a „hagyományos nemzeti öltözékeket” (traditional national costumes) vagy a „régi autókat” (old cars).

               l)C/16. és D/20. melléklet – Az Általános Értelmezési Szabályok Magyarázatának módosításai (HR 2022)

               Az Unió támogatja a WCO titkárságának eredeti javaslatát (1. lehetőség, a „csupán” (merely) kifejezés használata, de továbbra is rugalmas a „tovább nem megmunkálva” (not further worked than) kifejezés tekintetében), és kéri, hogy hangolják össze az angol és a francia nyelvű szövegeket.

               III.9.
                     A 71.04 vtsz-hoz tartozó Magyarázat lehetséges módosítása a szintetikus gyémántokkal (synthetic diamonds) kapcsolatban (a kimberley-i folyamat javaslata) (NC2757 jelzetű dokumentum)

               Az Unió egyetért a 71.04 vámtarifaszámhoz tartozó új harmadik bekezdés javasolt módosításaival, valamint a 7104.91 alszámhoz tartozó Alszámos Magyarázat új (3) pontjának létrehozásával.

               III.10.
                     Mikroelektromechanikai rendszer (micro-electro-mechanical systems, MEMS) elem besorolása a HR 2022. évi változata szerint (a titkárság javaslata)

               Az Unió a terméket a 85.41 vtsz. alá sorolná be.


               EURÓPAI BIZOTTSÁG
            Brüsszel, 2020.9.22.
            COM(2020) 576 final
            2020/0263(NLE)
            Javaslat
            A TANÁCS HATÁROZATA
            az egyrészről az Európai Közösség, másrészről a csendes-óceáni államok közötti átmeneti partnerségi megállapodásnak a Szamoai Független Állam és a Salamon-szigetek csatlakozása, valamint más csendes-óceáni szigetállamok jövőbeli csatlakozása tekintetében történő módosításáról szóló megállapodásnak az Európai Unió nevében történő aláírásáról és ideiglenes alkalmazásáról

               INDOKOLÁS

               1.A JAVASLAT HÁTTERE

               1.1.A javaslat indokai és céljai

               A tanácsi határozatra irányuló csatolt javaslat képezi a jogi eszközt az egyrészről az Európai Unió, másrészről a csendes-óceáni államok közötti átmeneti partnerségi megállapodást módosító megállapodás aláírásához és ideiglenes alkalmazásához, az EUMSZ 218. cikkének (5) bekezdése szerint.

               A Tanács 2002. június 12-én felhatalmazta a Bizottságot arra, hogy az afrikai, karibi és csendes-óceáni országok (AKCS) csoportjával gazdasági partnerségi megállapodások (GPM) megkötésére irányuló tárgyalásokat kezdjen.

               2009. július 30-án az Unió aláírta az egyrészről az Európai Közösség, másrészről a csendes-óceáni államok közötti átmeneti partnerségi megállapodást
                  1
                (a továbbiakban: átmeneti partnerségi megállapodás), amely létrehozta a gazdasági partnerségi megállapodás kereteit.

               A megállapodás céljai:

               a)a csendes-óceáni államok számára annak lehetővé tétele, hogy élvezhessék az EU által felajánlott jobb piacra jutás előnyeit;

               b)a fenntartható fejlődés előmozdítása és a csendes-óceáni államok fokozatos integrálása a világgazdaságba;

               c)a közös érdeken alapuló szabadkereskedelmi övezet létrehozása a Felek között, a kereskedelem fokozatos liberalizációja révén oly módon, amely megfelel az alkalmazandó WTO-szabályoknak és az aszimmetria elvének, a kötelezettségvállalások szintje és időzítése tekintetében a csendes-óceáni államok specifikus igényeinek és kapacitásbeli korlátainak figyelembevétele mellett;

               d)a megfelelő vitarendezési keretek létrehozása; valamint

               e)a megfelelő intézményi rendelkezések megállapítása.

               Az átmeneti partnerségi megállapodást az Unió és Pápua Új-Guinea 2009. december 20. óta, az Unió és a Fidzsi Köztársaság pedig 2014. július 28. óta ideiglenesen alkalmazza.

               Az átmeneti partnerségi megállapodás 80. cikke értelmében más csendes-óceáni szigetállamok az 1994. évi GATT XXIV. cikkének megfelelő piacrajutási ajánlat benyújtása alapján csatlakozhatnak a megállapodáshoz. Ennek megfelelően a Szamoai Független Állam 2018. december 21-én
                  2
                csatlakozott az átmeneti partnerségi megállapodáshoz, és azt 2018. december 31. óta ideiglenesen alkalmazza, a Salamon-szigetek pedig 2020. május 7-én
                  3
                csatlakozott az átmeneti partnerségi megállapodáshoz, és azt 2020. május 17. óta ideiglenesen alkalmazza. A Feleknek a Tongai Királyság csatlakozására irányuló eljárásai folyamatban vannak, mivel ez utóbbi jelezte, hogy csatlakozni kíván a megállapodáshoz.

               Szamoa és a Salamon-szigetek csatlakozását követően módosítani kell az átmeneti partnerségi megállapodást annak érdekében, hogy ezen országokat felvegyék az átmeneti partnerségi megállapodás részes felei közé. Hasonló technikai módosításokat kell majd végrehajtani az átmeneti partnerségi megállapodáson minden olyan alkalommal, amikor egy csendes-óceáni szigetállam csatlakozik a megállapodáshoz.

               1.2.A GPM kereskedelmi bizottság

               Az átmeneti partnerségi megállapodás 68. cikke létrehoz egy kereskedelmi bizottságot, amely a Felek (az EU és a csendes-óceáni államok) képviselőiből áll.

               A kereskedelmi bizottság az átmeneti partnerségi megállapodás végrehajtásához szükséges valamennyi üggyel foglalkozik. Feladatai ellátása során a kereskedelmi bizottság:

               a)a megállapodás végrehajtásához különbizottságokat és testületeket állíthat fel és felügyelhet;

               b)ülésezhet a Felek által elfogadott bármilyen időpontban;

               c)foglalkozhat a megállapodást érintő bármely kérdéssel, és feladata ellátása során megfelelő intézkedéseket hozhat; valamint

               d)a megállapodásban meghatározott esetekben döntést hozhat vagy ajánlást tehet.

                  A 78. cikk (felülvizsgálati záradék) előírja, hogy a kereskedelmi bizottság szükség szerint felülvizsgálhatja az átmeneti partnerségi megállapodást, annak végrehajtását, működését és eredményességét, és megfelelő javaslatokat tehet a Feleknek annak módosítására.

               A kereskedelmi bizottság hatodik és hetedik ülésének eredménye

               Az átmeneti partnerségi megállapodás részes felei (az EU, Pápua Új-Guinea, Fidzsi) és megfigyelőként a Szamoai Független Állam, a Salamon-szigetek és Tonga 2018. október 24-én véleménycserét folytattak a megállapodáshoz való csatlakozást követően szükséges technikai módosítások bevezetésének hatályáról és eljárásáról.

               A Felek a módosítások hatályát úgy határozták meg, hogy az a csatlakozó csendes-óceáni államoknak az átmeneti partnerségi megállapodás részes feleként való felsorolására és a piacra jutásra vonatkozó ajánlatuknak a megállapodás II. mellékletébe (az EU Féltől származó termékekre vonatkozó vámok) való felvételére korlátozódik. Az eljárást illetően a Felek megjegyezték, hogy a kereskedelmi bizottság jelenleg nem rendelkezik hatáskörrel ilyen módosítások bevezetésére (az átmeneti partnerségi megállapodás szerinti jogalap nem elegendő). A Felek az alábbi három eljárási lehetőséget vitatták meg.

               1. lehetőség – Annak mérlegelése, hogy az érintett módosításokat a csatlakozás következtében implicit módon bevezetik az átmeneti partnerségi megállapodásba (80. cikk); ezért nincs szükség arra, hogy azokat egy külön eljárás keretében kifejezetten bevezessék.

               2. lehetőség – A kereskedelmi bizottság nyilatkozatot tehetne arról, hogy a szükséges technikai módosításokra tekintettel hogyan kell értelmezni az átmeneti partnerségi megállapodást a csatlakozást követően. Az ilyen nyilatkozat jogalapja a 68. cikk (4) bekezdésének c) pontja.

               3. lehetőség – A Felek módosíthatnák az átmeneti partnerségi megállapodás 80. cikkét annak érdekében, hogy a kereskedelmi bizottságot felhatalmazzák a szükséges határozatoknak az új csatlakozás fényében történő elfogadására.

               A kereskedelmi bizottság egyetértett abban, hogy a 3. lehetőség jogbiztonságot teremtene, és vállalta, hogy javasolja a Feleknek a 80. cikk ennek megfelelő módosítását. A kereskedelmi bizottság a 2019. október 3–4-i hetedik ülését követően, az Unió nevében képviselendő álláspontot követve e célból ajánlást fogadott el (a Tanács 2019. június 17-i (EU) 2019/1707 határozata, HL L 260., 2019.10.11., 45. o.).

               1.3.Összhang a szabályozási terület jelenlegi rendelkezéseivel

               E javaslat végrehajtja az egyrészről az afrikai, karibi és csendes-óceáni államok (AKCS) csoportjának tagjai, másrészről az Európai Közösség és tagállamai között létrejött partnerségi megállapodást (a továbbiakban: az AKCS–EU partnerségi megállapodás, vagy a Cotonoui Megállapodás)
                  4
               , amely az átmeneti partnerségi megállapodás jogalapja.

               Más csendes-óceáni államoknak az átmeneti partnerségi megállapodáshoz való csatlakozása megerősíti az EU és a partnerországok közötti kereskedelmi kapcsolatok jogi keretét, megkönnyíti a kölcsönös kereskedelmet és a világgazdaságba való integrálódásukat. Ezen túlmenően a megállapodáshoz való csatlakozással az említett államok részesévé válnak a megállapodás által létrehozott közös szabályok és intézmények rendszerének.

               1.4.Összhang az Unió egyéb szakpolitikáival

               Az átmeneti partnerségi megállapodás olyan kereskedelmi megállapodás, amely hozzájárul a világkereskedelem harmonikus fejlődéséhez, kiterjeszti az aszimmetrikus piacra jutást az újonnan csatlakozó országokra, és lehetővé teszi számukra, hogy megvédjék érzékeny ágazataikat a liberalizációtól, miközben számos védintézkedést tartalmaz, és rendelkezik a fiatal iparágak védelméről. Ezen túlmenően a megállapodás rendelkezéseket tartalmaz az Unióba irányuló exportjukat könnyítő származási szabályokról. Emellett rendelkezéseket tartalmaz a fenntartható fejlődésről (3. cikk), amelyben a Felek újólag megerősítik, hogy a fenntartható fejlődés célkitűzése e megállapodás rendelkezéseinek szerves részét képezi, összhangban a Cotonoui Megállapodásban meghatározott átfogó célkitűzésekkel és elvekkel, továbbá különösen a szegénység oly módon történő csökkentésére és felszámolására irányuló általános kötelezettségvállalással, amely összhangban áll a fenntartható fejlődés célkitűzéseivel. E rendelkezések előmozdítják a fejlesztési szempontú szakpolitikai koherencia célkitűzésének megvalósulását, és összhangban állnak az EUMSZ 208. cikkének (2) bekezdésével.

               2.A JAVASLAT JOGI ELEMEI

               2.1.Jogalap

               A tanácsi határozat jogalapja az Európai Unió működéséről szóló szerződés és különösen annak 207. cikke (4) bekezdésének első albekezdése, összefüggésben a 218. cikk (5) bekezdésével.

               2.2.Szubszidiaritás (nem kizárólagos hatáskör esetén)

               A közös kereskedelempolitika az EUMSZ 3. cikke szerint az Unió kizárólagos hatásköre.

               2.3.Arányosság

               E javaslat az Unió nemzetközi kötelezettségvállalásainak végrehajtása érdekében szükséges, az AKCS–EU partnerségi megállapodásban foglaltaknak megfelelően, különösen azon új WTO-kompatibilis kereskedelmi megállapodások megkötése céljából, amelyek fokozatosan megszüntetik a Felek közötti kereskedelem előtt álló akadályokat és fokozzák a csendes-óceáni államokkal folytatott kereskedelem szempontjából releváns valamennyi területen folytatott együttműködést.

               2.4.A jogi aktus típusának megválasztása

               Nincs más olyan jogi eszköz, amely útján elérhetőek lennének e javaslat célkitűzései.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               3.1.Hatásvizsgálat

               2003 és 2007 között sor került az EU–AKCS gazdasági partnerségi megállapodások fenntarthatósági hatásvizsgálatára. A projekttel kapcsolatos feladatokat az Európai Bizottság 2002-ben tette közzé versenypiaci ajánlati felhívás formájában. Az ajánlati felhívás eredményeképpen 2002 augusztusában ötéves keretszerződést kötött a PwC France-szal. A fenntarthatósági hatásvizsgálat végső jelentésének tervezetét az Európai Bizottság által 2007. március 23-án Brüsszelben (Belgium) rendezett uniós civil társadalmi párbeszéd találkozója során mutatták be az európai érdekelt feleknek.

               3.2.Célravezető szabályozás és egyszerűsítés

                  Az átmeneti partnerségi megállapodást módosító megállapodás jóváhagyása nem tartozik a REFIT-eljárások hatálya alá, nem keletkeztet semmilyen költséget az uniós kis- és középvállalkozások számára, és nem vet fel semmilyen kérdést a digitális környezet szempontjából.

               3.3.Alapjogok

                  A javaslat nem jár következményekkel az alapvető jogok uniós védelme szempontjából.

               4.KÖLTSÉGVETÉSI VONZATOK

                  A javasolt határozatnak nincsenek költségvetési vonzatai.

               5.EGYÉB ELEMEK

               5.1.A javaslat egyes rendelkezéseinek részletes magyarázata

               A javaslat 1. cikke jóváhagyja az átmeneti partnerségi megállapodást módosító megállapodásnak az Unió nevében történő aláírását.

               A 2. cikk felhatalmazza a Tanács Főtitkárságát, hogy teljes körű felhatalmazást adjon az átmeneti partnerségi megállapodást módosító megállapodás aláírására.

               A 3. cikk előírja, hogy az átmeneti partnerségi megállapodást módosító megállapodást ideiglenesen alkalmazni kell.

               A 4. cikk meghatározza a határozat hatálybalépésének időpontját.

               2020/0263 (NLE)

               Javaslat

               A TANÁCS HATÁROZATA

               az egyrészről az Európai Közösség, másrészről a csendes-óceáni államok közötti átmeneti partnerségi megállapodásnak a Szamoai Független Állam és a Salamon-szigetek csatlakozása, valamint más csendes-óceáni szigetállamok jövőbeli csatlakozása tekintetében történő módosításáról szóló megállapodásnak az Európai Unió nevében történő aláírásáról és ideiglenes alkalmazásáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (5) bekezdésével,

               tekintettel az Európai Bizottság javaslatára,

               mivel:

               (1)A Tanács 2002. június 12-én felhatalmazta a Bizottságot arra, hogy az afrikai, karibi és csendes-óceáni államok (AKCS) csoportjával gazdasági partnerségi megállapodások megkötésére irányuló tárgyalásokat kezdjen
                  5
               .

               (2)Az egyrészről az Európai Közösség, másrészről a csendes-óceáni államok között létrejött átmeneti partnerségi megállapodást
                  6
                (a továbbiakban: az átmeneti partnerségi megállapodás), amely létrehozza a gazdasági partnerségi megállapodás keretét, 2009. július 30-án Londonban aláírták. Az átmeneti partnerségi megállapodást az Unió és Pápua Új-Guinea 2009. december 20., az Unió és a Fidzsi Köztársaság 2014. július 28-a óta ideiglenesen alkalmazza.

               (3)Az átmeneti partnerségi megállapodás 80. cikke rendelkezik más csendes-óceáni szigetállamok csatlakozásáról. Az (EU) 2018/1908 határozattal
                  7
                jóváhagyta Szamoa, az (EU) 2020/409 határozattal
                  8
                pedig a Salamon-szigetek csatlakozását az átmeneti partnerségi megállapodáshoz. Szamoa 2018. december 21-én csatlakozott az átmeneti partnerségi megállapodáshoz, és azt 2018. december 31. óta ideiglenesen alkalmazza, a Salamon-szigetek pedig 2020. május 7-én csatlakozott az átmeneti partnerségi megállapodáshoz, és azt 2020. május 17. óta ideiglenesen alkalmazza.

               (4)Szamoa és a Salamon-szigetek csatlakozását követően a jogbiztonság érdekében módosítani kell az átmeneti partnerségi megállapodást abból a célból, hogy ezen országokat felvegyék az átmeneti partnerségi megállapodás részes felei közé. Az átmeneti partnerségi megállapodás hasonló módosítására lenne szükség minden alkalommal, amikor újabb csendes-óceáni szigetállam csatlakozik a megállapodáshoz.

               (5)Az átmeneti partnerségi megállapodás 68. cikke kereskedelmi bizottságot hoz létre, amely a megállapodás végrehajtásához szükséges valamennyi üggyel foglalkozik. Helyénvaló a kereskedelmi bizottságot felruházni azzal a hatáskörrel, hogy határozhasson az átmeneti partnerségi megállapodásnak a más csendes-óceáni szigetek csatlakozását követően esetlegesen szükséges módosításáról.

               (6)A Tanács az (EU) 2019/1707 határozattal
                  9
                határozott az Unió által a Kereskedelmi Bizottság 2019. október 4-i hetedik ülésén elfogadott módosítások tekintetében a Kereskedelmi Bizottságban képviselendő álláspontról.

               (7)Ezért az átmeneti partnerségi megállapodást módosító megállapodást – annak egy későbbi időpontban történő megkötésére figyelemmel – az Unió nevében alá kell írni.

               (8)Mivel az átmeneti partnerségi megállapodás 76. cikkének (2) bekezdése úgy rendelkezik, hogy annak hatálybalépéséig ideiglenesen alkalmazni kell, az átmeneti partnerségi megállapodást módosító megállapodás ideiglenesen alkalmazandó,

               ELFOGADTA EZT A HATÁROZATOT:

               1. cikk

               (1)A Tanács jóváhagyja az egyrészről az Európai Közösség, másrészről a csendes-óceáni államok közötti átmeneti partnerségi megállapodásnak a Szamoai Független Állam és a Salamon-szigetek csatlakozása, valamint más csendes-óceáni szigetállamok jövőbeli csatlakozása tekintetében történő módosításáról szóló megállapodás Unió nevében történő aláírását, figyelemmel az említett megállapodás megkötésére.

               (2)Az aláírandó megállapodás szövegét csatolták e határozathoz.

               2. cikk

               A Tanács Főtitkársága – a megállapodás megkötésére figyelemmel – teljes mértékben felhatalmazza a megállapodás tárgyalója által megjelölt személyt vagy személyeket a megállapodás aláírására.

               3. cikk

               Az átmeneti partnerségi megállapodás – 76. cikke (2) bekezdésének megfelelően – aláírásának napjától a hatálybalépéséig ideiglenesen alkalmazandó.

               4. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        A Tanács határozata (2009. július 13.) az egyrészről az Európai Közösség, másrészről a csendes-óceáni államok közötti átmeneti gazdasági partnerségi megállapodás aláírásáról és ideiglenes alkalmazásáról (HL L 272., 2009.10.16., 1. o.).

                     (2)

                        HL L 333., 2018.12.28., 1. o.

                     (3)

                        HL L 85., 2020.3.20., 1. o.

                     (4)

                        HL L 287., 2010.11.4., 3. o. A Luxembourgban 2005. június 25-én (HL L 209., 2005.8.11., 27. o.) és Ouagadougouban 2010. június 22-én (HL L 287., 2010.11.4., 3. o.) aláírt megállapodások által módosított megállapodás.

                     (5)

                        Tanácsi irányelvek az AKCS-országokkal és -régiókkal való gazdasági partnerségi megállapodások megkötésére irányuló tárgyalásokról (9930/02 (DG E II) HH/sg).

                     (6)

                        HL L 272., 2009.10.16., 2. o.

                     (7)

                        A Tanács (EU) 2018/1908 határozata (2018. december 6.) Szamoának az egyrészről az Európai Közösség, másrészről a csendes-óceáni államok közötti átmeneti partnerségi megállapodáshoz való csatlakozásáról (HL L 333., 2018.12.28., 1. o.).

                     (8)

                        A Tanács (EU) 2020/409 határozata (2020. február 17.) a Salamon-szigeteknek az egyrészről az Európai Közösség, másrészről a csendes-óceáni államok közötti átmeneti partnerségi megállapodáshoz való csatlakozásáról (HL L 85., 2020.3.20., 1. o.).

                     (9)

                        A Tanács (EU) 2019/1707 határozata (2019. június 17.) az egyrészről az Európai Közösség, másrészről a csendes-óceáni államok közötti átmeneti partnerségi megállapodással létrehozott kereskedelmi bizottságban Szamoa csatlakozásának és más csendes-óceáni szigetállamok jövőbeli csatlakozásának figyelembevétele érdekében a megállapodás egyes módosításaira vonatkozó ajánlás tekintetében az Európai Unió nevében képviselendő álláspontról (HL L 260., 2019.10.11., 45. o.).

    ---documentbreak---

               EURÓPAI BIZOTTSÁG
            Brüsszel, 2020.9.22.
            COM(2020) 576 final
            MELLÉKLETEK
            a következőhöz:
            JavaslatA TANÁCS HATÁROZATA
            az egyrészről az Európai Közösség, másrészről a csendes-óceáni államok közötti átmeneti partnerségi megállapodásnak a Szamoai Független Állam és a Salamon-szigetek csatlakozása, valamint más csendes-óceáni szigetállamok jövőbeli csatlakozása tekintetében történő módosításáról szóló megállapodásnak az Európai Unió nevében történő aláírásáról és ideiglenes alkalmazásáról

               MEGÁLLAPODÁS

               az egyrészről az Európai Közösség, másrészről a csendes-óceáni államok közötti átmeneti partnerségi megállapodásnak a Szamoai Független Állam és a Salamon-szigetek csatlakozása, valamint más csendes-óceáni szigetállamok jövőbeli csatlakozása tekintetében történő módosításáról

               AZ EURÓPAI UNIÓ,

               egyrészről, és

               A FIDZSI KÖZTÁRSASÁG (a továbbiakban: Fidzsi),

               A PÁPUA ÚJ-GUINEAI FÜGGETLEN ÁLLAM, (a továbbiakban: Pápua Új-Guinea),

               A SZAMOAI FÜGGETLEN ÁLLAM, (a továbbiakban: Szamoa),

               A SALAMON-SZIGETEK, (a továbbiakban: Salamon-szigetek),

               a továbbiakban: csendes-óceáni államok,

               másrészről,

               TEKINTETTEL a 2009. július 30-án Londonban aláírt, egyrészről az Európai Közösség, másrészről a csendes-óceáni államok közötti átmeneti partnerségi megállapodásra
                  1
                (a továbbiakban: az átmeneti partnerségi megállapodás), amely létrehozza egy gazdasági partnerségi megállapodás kereteit, és amelyet az Európai Unió és Pápua Új-Guinea között 2009. december 20. óta, az Európai Unió és a Fidzsi Köztársaság között pedig 2014. július 28. óta ideiglenesen alkalmaznak;

               TEKINTETTEL arra tényre, hogy az átmeneti partnerségi megállapodás 80. cikke értelmében más csendes-óceáni szigetek az 1994. évi GATT XXIV. cikkének megfelelő piacrajutási ajánlat benyújtása alapján csatlakozhatnak a megállapodáshoz;

               TEKINTETTEL arra tényre, hogy csatlakozási okmányaik letétbe helyezésével Szamoa 2018. december 21-én, a Salamon-szigetek pedig 2020. május 7-én csatlakozott az átmeneti partnerségi megállapodáshoz, és ily módon a megállapodás Szerződő Felévé váltak;

               TEKINTETTEL arra a tényre, hogy az Európai Unió és Szamoa közötti átmeneti partnerségi megállapodás 2018. december 31-től, az Európai Unió és a Salamon-szigetek között pedig 2020. május 17-től ideiglenesen alkalmazandó;

               TEKINTETTEL az átmeneti partnerségi megállapodással létrehozott kereskedelmi bizottság 2019. október 4-i ajánlására, amely a csendes-óceáni szigetállamoknak az átmeneti partnerségi megállapodáshoz való csatlakozásának figyelembevétele érdekében a megállapodás módosítására vonatkozik;

               ÚJÓLAG MEGERŐSÍTVE az átmeneti partnerségi megállapodás végrehajtása iránti elkötelezettségüket, és a megállapodás célkitűzéseinek elérése érdekében vállalt együttműködés szándékával;

               Azzal AZ ÓHAJJAL, hogy megkönnyítsék más csendes-óceáni államoknak az átmeneti partnerségi megállapodáshoz való csatlakozását és kiterjesszék rájuk a megállapodásból származó előnyöket,

               A KÖVETKEZŐ MEGÁLLAPODÁS MEGKÖTÉSÉRŐL HATÁROZTAK:

               1. cikk

               Az átmeneti partnerségi megállapodás módosítása

               Az egyrészről az Európai Közösség, másrészről a csendes-óceáni államok közötti átmeneti partnerségi megállapodás a következőképpen módosul:

               1.A 70. cikk (1) bekezdésének helyébe a következő szöveg lép:

               „(1)
                     A megállapodás alkalmazásában »Szerződő Felek«: egyrészről az Európai Közösség (a továbbiakban: EK-Fél), másrészről pedig Pápua Új-Guinea, a Fidzsi Köztársaság, a Szamoai Független Állam és a Salamon-szigetek (a továbbiakban: csendes-óceáni államok).”.

               2.A 80. cikk a következő (3) bekezdéssel egészül ki:

               „(3)
                     A kereskedelmi bizottság határozhat a megállapodásnak valamely más csendes-óceáni szigetállam csatlakozását követően esetlegesen szükségessé váló módosításáról.”.

               2. cikk

               Hatálybalépés

               1.E megállapodás az átmeneti partnerségi megállapodás 76. cikkének (1) bekezdésében előírt feltételekkel azonos feltételek mellett lép hatályba.

               2.E megállapodást az átmeneti partnerségi megállapodás 76. cikkének (2) bekezdésében előírt feltételekkel azonos feltételek mellett kell ideiglenesen alkalmazni.

               3. cikk

               Hiteles szövegek

               E megállapodás két-két eredeti példányban készült, angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven, és valamennyi szöveg egyaránt hiteles.

               FENTIEK HITELÉÜL az alulírott, e célból kellően meghatalmazott teljhatalmú megbízottak aláírták ezt a megállapodást.

               Kelt [város]-ban/-ben [dátum]-án/-én.

               az Európai Unió részéről

               a Fidzsi Köztársaság részéről

               a Pápua Új-Guinea Független Állam részéről

               a Szamoai Független Állam részéről

               a Salamon-szigetek részéről

                     (1)

                        HL L 272., 2009.10.16., 2. o.


               EURÓPAI BIZOTTSÁG
            Brüsszel, 2020.9.24.
            COM(2020) 584 final
            2020/0270(NLE)
            Javaslat
            A TANÁCS HATÁROZATA
            az Európai Unió által az egyrészről az Európai Unió, az Európai Atomenergia-közösség és tagállamaik, másrészről az Örmény Köztársaság közötti átfogó és megerősített partnerségi megállapodás által létrehozott partnerségi bizottságban a vitarendezési eljárásokban választottbíróként eljáró személyek névjegyzékének módosításával kapcsolatban képviselendő álláspontról

               INDOKOLÁS

               1.A javaslat tárgya

               E javaslat tárgya az Unió által az egyrészről az Európai Unió, az Európai Atomenergia-közösség és tagállamaik, másrészről az Örmény Köztársaság közötti átfogó és megerősített partnerségi megállapodás (a továbbiakban: megállapodás) által létrehozott partnerségi bizottságban a vitarendezési eljárásokban választottbíróként eljáró személyek névjegyzékének módosításáról szóló határozat tervezett elfogadásával kapcsolatban képviselendő álláspont meghatározásáról szóló határozat.

               2.A javaslat háttere

               2.1.A megállapodás

               A megállapodás célja, hogy a meglévő széles körű kétoldalú együttműködést kiterjessze további gazdasági, kereskedelmi és politikai területekre, valamint ágazati politikákra, és ezáltal hosszú távú alapot biztosítson az EU és Örményország közötti kapcsolatok továbbfejlesztéséhez. Azáltal, hogy fokozza a politikai párbeszédet és számos területen elmélyíti az együttműködést, a megállapodás megalapozza a hatékonyabb kétoldalú kapcsolatot Örményországgal.

               A 2017. november 20-i (EU) 2018/104 tanácsi határozat jóváhagyta a megállapodás aláírását és annak a megállapodás 385. cikke értelmében történő ideiglenes alkalmazását. A megállapodást 2018. június 1-jétől ideiglenesen alkalmazzák.

               2.2.A partnerségi bizottság

               A megállapodás VI. címével (Kereskedelem és kereskedelemmel kapcsolatos ügyek) kapcsolatos valamennyi kérdés kezelése érdekében külön formációban találkozó partnerségi bizottság ülésezését a megállapodás 363. cikkének (7) bekezdése határozza meg. A megállapodás 363. cikkének (1) és (6) bekezdése értelmében a partnerségi bizottság segíti a partnerségi tanácsot feladatai és hatáskörei ellátásában. A partnerségi bizottság hatáskörrel rendelkezik arra, hogy határozatokat fogadjon el azokon a területeken, amelyeken a partnerségi tanács hatásköröket ruházott rá, és a megállapodásban említett esetekben. Ezek a határozatok kötelező érvényűek a megállapodásban résztvevő Felekre nézve, amelyek megteszik az azok végrehajtásához szükséges intézkedéseket.

               2.3.A partnerségi bizottság tervezett jogi aktusa

               A megállapodás VI. címének 13. fejezetében meghatározott választottbírósági eljárás lehetőséget ad arra, hogy amennyiben a Feleknek egyeztetés igénybevételével nem sikerült rendezniük a jogvitát, az egyeztetést kérelmező Fél e cikknek megfelelően kérheti egy választottbírói testület felállítását. A megállapodás 339. cikkének (1) bekezdése előírja, hogy a partnerségi bizottság a Felek által tett javaslatok alapján összeállítja annak a legalább 15 személynek a névjegyzékét, akik hajlandók és képesek a választottbírói tisztség betöltésére. E névjegyzék három aljegyzékből áll: egy-egy aljegyzék a két Fél számára és egy aljegyzék azon személyekről, akik egyik Félnek sem állampolgárai, és akik betölthetik a választottbírói testület elnöki tisztét. Minden egyes aljegyzéken legalább öt személy szerepel. A partnerségi bizottság biztosítja, hogy a jegyzéken mindig szerepeljenek ennyien.

               Az Unió és az Örmény Köztársaság által javasolt választottbíróknak és elnököknek speciális szakértelemmel kell rendelkezniük a jog, a nemzetközi kereskedelem, valamint a megállapodás VI. címének rendelkezéseivel kapcsolatos más területeken, valamint meg kell felelniük a megállapodás 339. cikkének (2) bekezdésében meghatározott függetlenségi követelménynek.

               Ennek alapján 2019. október 17-én a kereskedelmi formációban ülésező partnerségi bizottság által elfogadott határozattal létrehozták a választottbírák jegyzékét. Az Örmény Köztársaság öt választottbíró-jelöltjének egyike azonban már nem felel meg a megállapodás 339. cikkének (2) bekezdésében meghatározott függetlenségi követelménynek.

               Az Örmény Köztársaság javasolt egy új választottbíró-jelöltet, aki speciális szakértelemmel rendelkezik a jog, a nemzetközi kereskedelem és a megállapodás VI. címének rendelkezéseivel kapcsolatos más területeken, valamint várhatóan megfelel a megállapodás 339. cikkének (2) bekezdésében meghatározott függetlenségi követelménynek.

               A tervezett jogi aktus célja ezért az Unió álláspontjának meghatározása a partnerségi bizottságban a vitarendezési eljárásokban választottbíróként eljárni hajlandó és képes személyek névjegyzékének módosításáról szóló határozat elfogadásával kapcsolatban, mely határozatban az Örmény Köztársaság új választottbíró-jelöltet javasol az Örmény Köztársaság öt választottbíró-jelöltjének egyike helyett, aki már nem felel meg a megállapodás 339. cikkének (2) bekezdésében meghatározott feltételeknek.

               3.Az Unió által képviselendő álláspont

               Az Unió nevében elfogadandó álláspont célja azon személyek névjegyzékének módosítása, akik hajlandók és képesek választottbíróként eljárni a vitarendezési eljárásokban.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               4.1.2.A jelen esetre történő alkalmazás

               A partnerségi bizottság a megállapodás által létrehozott testület. A megállapodás 363. cikke (6) bekezdésének megfelelően a partnerségi bizottság által elfogadandó határozat a nemzetközi jog szerint kötelező érvényű lesz. A tervezett jogi aktus nem egészíti ki és nem módosítja a megállapodás intézményi keretét. Ezért a javasolt határozat eljárási jogalapja az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül.

               4.2.2.A jelen esetre történő alkalmazás

               A tervezett jogi aktus elsődleges célkitűzése és tartalma az Unió közös kereskedelempolitikája végrehajtásának biztosításával kapcsolatos.

               Ezért a javasolt határozat anyagi jogalapja az EUMSZ 207. cikkének (3) bekezdése és 207. cikke (4) bekezdésének első albekezdése.

               4.3.Következtetés

               A javasolt határozat jogalapja az EUMSZ 207. cikkének (3) bekezdése és 207. cikke (4) bekezdésének első albekezdése, összefüggésben az EUMSZ 218. cikkének (9) bekezdésével.

               2020/0270 (NLE)

               Javaslat

               A TANÁCS HATÁROZATA

               az Európai Unió által az egyrészről az Európai Unió, az Európai Atomenergia-közösség és tagállamaik, másrészről az Örmény Köztársaság közötti átfogó és megerősített partnerségi megállapodás által létrehozott partnerségi bizottságban a vitarendezési eljárásokban választottbíróként eljáró személyek névjegyzékének módosításával kapcsolatban képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikkének (9) bekezdésével,

               tekintettel az Európai Bizottság javaslatára,

               mivel:

               (1)az egyrészről az Európai Unió, az Európai Atomenergia-közösség és tagállamaik, másrészről az Örmény Köztársaság közötti átfogó és megerősített partnerségi megállapodást
                  1
                (a továbbiakban: a megállapodás) az Unió nevében az (EU) 2018/104 tanácsi határozattal
                  2
                összhangban aláírták, és 2018. június 1-je óta ideiglenesen alkalmazzák.

               (2)A megállapodás 339. cikkének (1) bekezdése értelmében a partnerségi bizottság 2019. október 17-i ülésén összeállította annak a 15 személynek a névjegyzékét (a továbbiakban: a választottbírók jegyzéke), akik hajlandók és képesek a választottbírói tisztség betöltésére.

               (3)Örményország tájékoztatta az Uniót arról, hogy az általa javasolt választottbírók egyike már nem felel meg a megállapodás 339. cikkének (2) bekezdésében meghatározott feltételeknek és ezért új választottbírót kell a névjegyzékre felvenni.

               (4)A megállapodás ideiglenesen alkalmazott rendelkezései érvényesülésének biztosítása érdekében a partnerségi bizottságnak határozatot kell elfogadnia a választottbírák jegyzékének módosításáról.

               (5)Mivel a tervezett határozat kötelező érvényű lesz az Unióra nézve, helyénvaló meghatározni az Unió nevében a partnerségi bizottságban képviselendő álláspontot,

               ELFOGADTA EZT A HATÁROZATOT:

               1. cikk

               Az egyrészről az Európai Unió, az Európai Atomenergia-közösség és tagállamaik, másrészről az Örmény Köztársaság közötti átfogó és megerősített partnerségi megállapodás által létrehozott partnerségi bizottságban – a megállapodás 339. cikkének (1) és (2) bekezdésével összhangban – a vitarendezési eljárásokban választottbíróként eljárni hajlandó és képes személyek névjegyzékének módosításával kapcsolatosan az Unió által képviselendő álláspont a partnerségi bizottság határozatának az e határozathoz csatolt tervezetén alapul.

               2. cikk

               Ennek a határozatnak a Bizottság a címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 23., 2018.1.26., 4. o.

                     (2)

                        A Tanács (EU) 2018/104 határozata (2017. november 20.) az egyrészről az Európai Unió, az Európai Atomenergia-közösség és tagállamaik, másrészről az Örmény Köztársaság közötti átfogó és megerősített partnerségi megállapodásnak az Unió nevében történő aláírásáról és az ideiglenes alkalmazásáról (HL L 23., 2018.1.26., 1. o.).

    ---documentbreak---

               EURÓPAI BIZOTTSÁG
            Brüsszel, 2020.9.24.
            COM(2020) 584 final
            MELLÉKLET
            a következőhöz:
            JavaslatA TANÁCS HATÁROZATA
            az Európai Unió által az egyrészről az Európai Unió, az Európai Atomenergia-közösség és tagállamaik, másrészről az Örmény Köztársaság közötti átfogó és megerősített partnerségi megállapodás által létrehozott partnerségi bizottságban a vitarendezési eljárásokban választottbíróként eljáró személyek névjegyzékének módosításával kapcsolatban képviselendő álláspontról

               TERVEZET

               AZ EU–ÖRMÉNY KÖZTÁRSASÁG PARTNERSÉGI BIZOTTSÁG XX/XX HATÁROZATA

               (...)

               az egyrészről az Európai Unió, az Európai Atomenergia-közösség és tagállamaik, másrészről az Örmény Köztársaság közötti átfogó és megerősített partnerségi megállapodás 339. cikkében említett választottbírók névjegyzékének módosításáról

               A PARTNERSÉGI BIZOTTSÁG,

               tekintettel az egyrészről az Európai Unió, az Európai Atomenergia-közösség és tagállamaik, másrészről az Örmény Köztársaság közötti átfogó és megerősített partnerségi megállapodásra (a továbbiakban: megállapodás), és különösen annak 339. cikke (1) bekezdésére,

               mivel:

               (1)A partnerségi bizottság 2019. október 17-i ülésén összeállította annak a 15 személynek a jegyzékét, akik hajlandók és képesek a választottbírói tisztség betöltésére (a továbbiakban: a választottbírók névjegyzéke).

               (2)A megállapodás 339. cikkének (2) bekezdésével összhangban a névjegyzéken szereplő személyeknek függetlennek kell lenniük, egyéni minőségükben kell eljárniuk, és nem fogadhatnak el utasításokat semmilyen szervezettől vagy kormánytól, illetve nem állhatnak kapcsolatban egyik Fél kormányával sem, továbbá eleget kell tenniük a magatartási kódexnek.

               (3)Örményország tájékoztatta az Uniót, hogy az általa javasolt választottbírók egyike már nem felel meg a megállapodás 339. cikkének (2) bekezdésében meghatározott feltételeknek, és ezért helyére egy másik személyre tett javaslatot.

               (4)A megállapodás ideiglenesen alkalmazott rendelkezései érvényesülésének biztosítása érdekében a partnerségi bizottságnak módosítania kell a választottbírók névjegyzékét.

               (5)Az Európai Unió elfogadja, hogy a javasolt személy megfelel a megállapodás 339. cikkének (2) bekezdésében foglalt feltételeknek,

               ELFOGADTA EZT A HATÁROZATOT:

               1. cikk

               A megállapodás 339. cikkének (1) bekezdése értelmében létrehozott, választottbíróként eljárni hajlandó és képes személyek névjegyzékét az e határozat mellékletében szereplő választottbírók névjegyzéke váltja fel.

               2. cikk

               Ez a határozat az elfogadásának napján lép hatályba.

               3. cikk

               Ez a határozat két eredeti példányban készült angol nyelven. A Felek rendelkezhetnek a határozat hivatalos nyelvükre történő fordításról.

               Kelt …,

                        a partnerségi bizottság részéről

                        az elnök

                        a titkárok

               MELLÉKLET

               A MEGÁLLAPODÁS 339. CIKKÉBEN EMLÍTETT VÁLASZTOTTBÍRÓK NÉVJEGYZÉKE

               Az Európai Unió által javasolt választottbírók

               1.Claus-Dieter EHLERMANN

               2.Giorgio SACERDOTI

               3.Jacques BOURGEOIS

               4.Pieter Jan KUIJPER

               5.Ramon TORRENT

               Az Örmény Köztársaság által javasolt választottbírók

               1.Nora SARGSYAN

               2.Arman SARGSYAN

               3.Arsen TAVADYAN

               4.Levon GEVORGYAN

               5.Mushegh MANUKYAN

               Elnökök

               1.William DAVEY (Amerikai Egyesült Államok)

               2.Helge SELAND (Norvégia)

               3.Maryse ROBERT (Kanada)

               4.Christian HÄBERLI (Svájc)

               5.Merit JANOW (Amerikai Egyesült Államok)